sagorsarker/bangla-wikipedia huggingface dataset:
খাদ্য নিরাপত্তায় স্বাধীনতা পুরস্কার

খাদ্য নিরাপত্তায় স্বাধীনতা পুরস্কার হলো স্বাধীনতা পুরস্কার প্রদানের একটি অন্যতম প্রধান ক্ষেত্র। এটি বাংলাদেশে খাদ্য নিরাপত্তার ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। ১৯৭১ সালের বাংলাদেশের স্বাধীনতা যুদ্ধের বীর শহীদদের স্মরণে ১৯৭৭ সাল থেকে সমাজসেবা, সাহিত্য, শিল্পকলা, বিজ্ঞান ও প্রযুক্তি, পল্লী উন্নয়ন, চিকিৎসাবিদ্যা, জনসংখ্যা নিয়ন্ত্রণ, অর্থনীতি ও ক্রীড়া - এই নয়টি ক্ষেত্রে “স্বাধীনতা পুরস্কার” প্রদান প্রচলন করা হলেও পরবর্তিতে স্বাধীনতা ও মুক্তিযুদ্ধ, শিক্ষা, জনপ্রশাসন এবং গবেষণা - এই আরও চারটি ক্ষেত্রকেও “স্বাধীনতা পুরস্কার” প্রদানের অধিক্ষেত্র হিসাবে সংযুক্ত করা হয়। এই পুরস্কার প্রদানের ব্যাপারটি দেখাশোনা করে বাংলাদেশ সরকারের মন্ত্রিপরিষদ বিভাগ। মন্ত্রিপরিষদ বিভাগের নির্ধারিত পদক কমিটির পরামর্শে মনোনীত ব্যক্তিবর্গ ও প্রতিষ্ঠানকে মন্ত্রিসভার বৈঠকে চূড়ান্তভাবে মনোনীত করার পর এই পদক দেয়া হয়। প্রতিবছর মার্চ মাসের শেষ সপ্তাহে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। বর্তমানে প্রত্যেক পুরস্কার প্রাপককে পুরস্কার হিসাবে ১৮ ক্যারেট মানের পঞ্চাশ গ্রাম ওজনের স্বর্ণে নির্মিত একটি পদক, পদকটির একটি রেপ্লিকা, ৩ লক্ষ টাকার একটি চেক এবং পুরস্কার প্রাপ্তির স্বীকৃতিসূচক একটি সনদপত্র প্রদান করা হয়। ২০১৮ সালে প্রথমবারের মতো মো. আব্দুল মজিদকে “খাদ্য নিরাপত্তায় স্বাধীনতা পুরস্কার” প্রদান করা হয়।
রস এডওয়ার্ডস

রস এডওয়ার্ডস (; জন্ম: ১ ডিসেম্বর, ১৯৪২) পশ্চিম অস্ট্রেলিয়ার কটসেলো এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি।
ঘরোয়া প্রথম-শ্রেণীর অস্ট্রেলীয় ক্রিকেটে পশ্চিম অস্ট্রেলিয়া ও নিউ সাউথ ওয়েলসের প্রতিনিধিত্ব করেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন।
পশ্চিম অস্ট্রেলিয়ার কটসেলো এলাকায় জন্মগ্রহণকারী রস এডওয়ার্ডসের বাবা এডমন্ড এডওয়ার্ডস প্রথম-শ্রেণীর ক্রিকেটে অংশগ্রহণ করেছেন। তিনি উইকেট-রক্ষক হিসেবে দুইবার পশ্চিম অস্ট্রেলিয়ার প্রতিনিধিত্ব করেছিলেন।
১৯৭১-৭২ মৌসুমের শেফিল্ড শীল্ড প্রতিযোগিতায় চারটি সেঞ্চুরি করেছিলেন রস এডওয়ার্ডস। ফলশ্রুতিতে ২৯ বছর বয়সে ১৯৭২ সালে ইংল্যান্ড গমনের সুযোগ পান।
সমগ্র খেলোয়াড়ী জীবনে ইংল্যান্ড, ওয়েস্ট ইন্ডিজ ও পাকিস্তানের বিপক্ষে ২০ টেস্টে অস্ট্রেলিয়ার পক্ষে খেলেছেন। ২২ জুন, ১৯৭২ তারিখে ইংল্যান্ডের বিপক্ষে টেস্ট অভিষেক ঘটে রস এডওয়ার্ডসের। প্রথম সুযোগেই নটিংহামে অপরাজিত ১৭০ রান তুলেন তিনি। তবে, পরের দুই ইনিংসে শূন্য রানে বিদায় নিতে হয় তাকে। ১৯৭৪-৭৫ মৌসুমে সফরকারী ইংল্যান্ডের বিপক্ষে নিজস্ব দ্বিতীয় সেঞ্চুরির সন্ধান পান। পার্থের ওয়াকা গ্রাউন্ডে অনুষ্ঠিত ঐ টেস্টে ১১৫ রান তুলেন তিনি। এছাড়াও, ১৯৭৫ সালে লর্ডসে স্বাগতিক ইংল্যান্ডের বিপক্ষে ৯৯ রানে আউট হন।
সমগ্র খেলোয়াড়ী জীবনে নয়টি ওডিআইয়ে অংশগ্রহণের সুযোগ হয় তার। তন্মধ্যে, ১৯৭৫ সালের ক্রিকেট বিশ্বকাপে সপ্রতিভ অংশগ্রহণ ছিল রস এডওয়ার্ডসের।
১৯৭৫ সালে ইংল্যান্ডের মাটিতে অনুষ্ঠিত ক্রিকেট বিশ্বকাপের উদ্বোধনী আসরে ইয়ান চ্যাপেলের অধিনায়কত্বে অস্ট্রেলিয়া ক্রিকেট দলের অন্যতম সদস্যরূপে খেলেন। ঐ প্রতিযোগিতায় তার দল শিরোপাধারী ওয়েস্ট ইন্ডিজের বিপক্ষে পরাজিত হয়ে রানার্সআপ নিয়ে সন্তুষ্ট থাকতে হয়।
জনসংস্কৃতিতে গ্রিক পুরাণ

গ্রিক পুরাণের বিভিন্ন উপাদান সাধারণ ও জনপ্রিয় সংস্কৃতিতে অনেকবার দেখা গিয়েছে। মূলত
গ্রিক পৌরাণিক কাহিনী প্রাচীন রোমের সংস্কৃতিতে গ্রহণ করা হয়েছিল। রেনেসাঁসের শিল্প এবং ইংরেজি কবিতা, পাশাপাশি চলচ্চিত্র ও সাহিত্য, গান এবং বিজ্ঞাপন সমূহের মধ্যে পুরাতত্বের উপাদান সমূহ ব্যবহার করা হয়েছে। বাইবেল  এবং শেক্সপিয়রের  কাজ সমূহের পাশাপাশি, গ্রীস ও রোমের পৌরাণিক কাহিনী সমুহ বিগত ৫০০ বছর ধরে পশ্চিমা সংস্কৃতিতে "Touchstone" হয়েছিল, এবং তখন থেকেই পশ্চিমা সাংস্কৃতিক আন্দোলন দ্বারা প্রায়ই অন্তর্ভুক্ত করা হয়েছে, বিশেষত রেনেসাঁর কারণে।
ইউনিকোডে সিলেটি নাগরি লিপি

ইউনিকোডে ছিলটি নাগরী লিপি হচ্ছে বাংলাদেশের সিলেটের এবং ভারতের আসাম রাজ্যের কিছু অংশে প্রচলিত সিলেটি ভাষা লেখার জন্য ছিলটি নাগরী বর্ণমালা সমন্বিত একটি ইউনিকোড ব্লক।
নিম্নলিখিত ইউনিকোড-সম্পর্কিত তথ্যে ছিলটি নাগরী ব্যবহারের উদ্দেশ্য এবং বর্ণসমূহের বিশেষ অবস্থা বিধৃত হয়েছে:
নাদ আলী জেলা

নাদ আলী অথবা নাদ-ই আলী আফগানিস্তানের হেলমান্দ প্রদেশে অবস্থিত একটি অন্যতম জেলা। মার্জা নাদ আলীর অন্তর্ভুক্ত একটি কৃষি জমির জেলা। হেলমান্দ ও অর্ঘন্দাব উপত্যকা কর্তৃপক্ষ কর্তৃক সেচ ব্যবস্থা পরিচালিত হয়ে থাকে। ১১ কিলোমিটার পশ্চিমে একই নামের একটি ছোট শহর হেলমান্দ নদীর রয়েছে।
শিন কালে গ্রামের শিশুরা শিক্ষার ক্ষেত্রে দারুণভাবে অগ্রগতি অর্জন করেছে, যেটি মানবিক বিষয়ক সমন্বয় সাধনের জন্য ইউনাইটেড নেশনস অফিস কর্তৃক স্বীকৃত হয়েছে এবং প্রকাশিত হয়েছে।
আর্সেনিক বিষক্রিয়া

আর্সেনিক বিষক্রিয়া হলো আর্সেনিক বাহিত রোগ। মানবদেহে যখন আর্সেনিকের মাত্রা অনেক বেড়ে যায় তখন সে অবস্থাকে আর্সেনিক বিষক্রিয়া হিসেবে চিহ্নিত করা হয়। দীর্ঘসময় ধরে আর্সেনিকযুক্ত পানি খেলে এই রোগের প্রাদুর্ভাব শরীরে দেখা যায়। জ্বর, বমি, মাথা ব্যথা, শরীরে অস্বাভাবিক ব্যথা, রক্ত আমাশয় এবং উদরাময়কে এ রোগের লক্ষণ হিসেবে চিহ্নিত করা হয়েছে।
1.    প্রাথমিক অবস্থায় রোগীর গায়ে কালো কালো দাগ দেখা দেয় অথবা চামড়ার রং কালো হয়ে যায়। হাত ও পায়ের তালু শক্ত খসখসে হয়ে যায় এবং ছোট ছোট শক্ত গুটির মত দেখা দিতে পারে যা পরে কালো হয়ে যায়। গায়ের চামড়া মোটা ও খসখসে হয়ে যায়।
2.    পরবর্তীতে চামড়ার বিভিন্ন জায়গায় সাদা, লাল বা কালো দাগ দেখা যায়। হাত ও পা ফুলে ওঠে এবং হাত ও পায়ের তালু ফেটে শক্ত গুটি ওঠে।
3.    সবশেষে কিডনি, লিভার ও ফুসফুস বড় হয়ে যায় ও টিউমার হয়। হাত ও পায়ে ঘা হয় এবং পচন ধরে। চামড়া, মূত্রথলি এবং ফুসফুসে ক্যান্সার হতে পারে আবার কিডনি ও লিভার অকেজো হয়ে যেতে পারে। আবার পেটে ব্যথা, মাথায় ব্যথা, রক্ত বমি ও জন্ডিস হতে পারে।
জৈব আর্সেনিক অজৈব আর্সেনিকের চেয়ে কম ক্ষতিকর। সামুদ্রিক খাবার আর্সেনোবেটাইন আকারে কম বিষাক্ত জৈব আর্সেনিকের একটি সাধারণ উৎস। ভোক্তা প্রতিবেদন দ্বারা ২০১২ সালে ফলের রস এবং চালে যে আর্সেনিকের রিপোর্ট করা হয়েছিল তা প্রাথমিকভাবে অজৈব আর্সেনিক ছিল। উচ্চ বিষাক্ততার কারণে, পশ্চিমা বিশ্বে আর্সেনিক খুব কমই ব্যবহৃত হয়। যদিও এশিয়াতে এটি এখনও একটি জনপ্রিয় কীটনাশক। আর্সেনিক প্রধানত পেশাগতভাবে দস্তা এবং তামার আকরিক গলানোর ক্ষেত্রে ব্যবহৃত হয়।
আর্সেনিক প্রাকৃতিকভাবে ভূগর্ভস্থ পানিতে পাওয়া যায় এবং উচ্চ পরিমাণে থাকলে তা মানবদেহের জন্য মারাত্মক স্বাস্থ্য হুমকির সম্মুখীন হতে পারে।
দীর্ঘ সময় ধরে দূষিত কূপের পানি পান করার ফলে দীর্ঘস্থায়ী আর্সেনিক বিষক্রিয়া হয়। অনেক জলাশয়ে আর্সেনিক লবণের ঘনত্ব বেশি থাকে।
রিধিমা ঘোষ

রিধিমা ঘোষ (জন্ম ১৮ জানুয়ারি ১৯৮৯) একজন ভারতীয় বাঙালি চলচ্চিত্র ও টেলিভিশন অভিনেত্রী। তিনি ২০০৭ সালে সঙ্ঘমিত্র চৌধুরীর "রাতপরীর রূপকথা" চলচ্চিত্রে আত্মপ্রকাশ করেন। তিনি ২০০৯ সালে স্টার জলসায় সম্প্রচারিত টিভি সিরিজ "বৌ কথা কওয়ে" অভিনয়ের মাধ্যমে টেলিভিশনে আত্মপ্রকাশ করেন। তিনি ২০১১ সালের অন্যতম প্রশংসিত চলচ্চিত্র কৌশিক গঙ্গোপাধ্যায়ের "রং মিলান্তিতে" অভিনয় করার জন্য বেশ পরিচিতি লাভ করেছেন।
রিধিমা তার শিক্ষাজীবন শুরু করেন লরেটো হাউসে ভর্তির মাধ্যমে। তিনি ভবানীপুর এডুকেশন সোসাইটি কলেজ থেকে ইংরেজি সাহিত্যে স্নাতক ডিগ্রি অর্জন করেন।
রিধিমা ১৯৮৯ সালের ১৮ জানুয়ারি কলকাতা, পশ্চিমবঙ্গ, ভারতে জন্মগ্ৰহণ করেন। তার বেড়ে ওঠা কলকাতায়। দীর্ঘদিন যাবৎ তার অভিনেতা গৌরব চক্রবর্তী এর সাথে বন্ধুত্ব ও প্রেমের সম্পর্ক ছিল। তাদের প্রথম আলাপ হয় "রং মিলান্তি" ছবির স্ক্রিপ্ট রিডিংয়ে ৫ই সেপ্টেম্বর ২০১০ সালে। তিনি ২৮ নভেম্বর ২০১৭ সালে গৌরবের সঙ্গে বিবাহবন্ধনে আবদ্ধ হন। তার শ্বশুর হলেন অভিনেতা সব্যসাচী চক্রবর্তী এবং শ্বাশুড়ি হলেন অভিনেত্রী মিঠু চক্রবর্তী। তার দেবর হলেন অভিনেতা অর্জুন চক্রবর্তী। তার একটি পুত্রসন্তান রয়েছে। তার নাম ধীর।
রিধিমা ২০০৯ সালে স্টার জলসার মেগাসিরিয়াল "বৌ কথা কও"-এর মাধ্যমে ছোটপর্দায় আত্মপ্রকাশ করেন। ইতোপূর্বে তিনি ২০০৭ সালে সঙ্ঘমিত্র চৌধুরীর "রাতপরীর রূপকথা" চলচ্চিত্রে অভিনয় করেন। কৌশিক গঙ্গোপাধ্যায়র "রং মিলান্তি" চলচ্চিত্রে অভিনয় করে বেশ পরিচিতি লাভ করেন। যেটি ২০১১ সালে বাণিজ্যিকভাবে সফল ও সমালোচক দ্বারা প্রশংসিত হয়। ২০১৪ সালে তিনি কালার্স বাংলার ক্লাসিক গোয়েন্দা টিভি সিরিজ "ব্যোমকেশে" অভিনয়ের মাধ্যমে ছোটপর্দায় ফিরে আসেন। সেখানে তিনি সত্যবতীর ভূমিকায় অভিনয় করে জনপ্রিয়তা লাভ করেন।
নাহরি সারজ জেলা

নাহরি সারজ জেলা () (জনসংখ্যা: ১১৪,২০০, এছাড়াও মাঝেমধ্যে বলা হয়ে থাকে নহরে সরজ, হচ্ছে দক্ষিণ আফগানিস্তানের হেলমান্দ প্রদেশের একটি জেলা। এখানকার প্রধান পৌরসভা গিরিশক এর জনসংখা হচ্ছে ৪৮,৫৪৬ জন।
জাতিগত গঠন বলতে প্রধানত পশতু সম্প্রদায়ের লোকজনের বসতি রয়েছে জেলাটিতে। তালেবানদের সময়ে নাহরি সারজ জেলা নুরজাই গোষ্ঠীর নিয়ন্ত্রণাধীন ছিল।
জেলাটিতে আয়ের প্রধান উৎস হচ্ছে কৃষি। এখানকার মাটি অত্যন্ত সমৃদ্ধ এবং চাষাবাদের জন্য সেচ ব্যবস্থা তুলনামূলকভাবে ভাল অবস্থায় রয়েছে। সেচ ব্যবস্থার জন্য মুলত হেলমান্দ নদী, কারেজ এবং নলকূপ থেকে ব্যবহার করা হয়।
জো কিরি

জোসেফ ডেভিড কিরি (জন্ম এপ্রিল ২৪, ১৯৯২) হলেন একজন মার্কিন অভিনেতা এবং সঙ্গীতঙ্গ। তিনি মার্কিন সম্প্রচার ভিত্তিক প্রতিষ্ঠান "নেটফ্লিক্স"-এর কল্পবিজ্ঞান দৃশ্যকাব্যসমৃদ্ধ ধারাবাহিক "স্ট্রেঞ্জার থিংস"-এ তার ভূমিকা "স্টিভ হ্যারিংটন" হিসেবে অভিনয় করার জন্য বিশেষভাবে পরিচিত।
কিরি, মার্কিন যুক্তরাষ্ট্রের ম্যাসাচুসেট্‌স রাজ্যের নিউবারিপোর্ট শহরে বেড়ে উঠেন, যেখানে তিনি "রিভার ভ্যালি চার্টার স্কুল"-এ প্রাথমিক এবং মধ্যবর্তী স্কুল পড়াশোনা করেন, পরবর্তীতে তিনি নিউবারিপোর্ট হাই স্কুলে পড়াশোনা করেন। তিনি পাঁচ সন্তানদ্বয়ের মধ্যে দ্বিতীয় এবং তিনি তার বোনদের সহচার্যে বড় বেড়ে উঠেন। তার তরুন বয়সের সময়কালে, তিনি তার শহর নিউবারিপোর্টে অবস্থিত "মডসলে স্টেট পার্ক" নামক স্থানে তিনি থিয়েটার ইন দ্য ওপেন, এ্য পারফোমিং আর্টস ক্যাম্প, নামক নাট্যশালায় কাজ করেন, কিন্তু চূড়ান্তভাবে হাই স্কুলে থাকা অবস্থায় অভিনয় শুরু করেন, সেখানে তিনি প্রাথমিকভাবে, তিনি তার বোনের অনুরোধে অভিনয় করেছিলেন। কিরি মার্কিন যুক্তরাষ্ট্রের ইলিনয় রাজ্যের শিকাগো শহরে অবস্থিত ডেপল বিশ্ববিদ্যালয়-এ অবস্থিত দ্য থিয়েটার স্কুল-এ পড়াশোনা করেন, এবং ২০১৪ সালে সেখান থেকে স্নাতক করেন।
ডেপল বিশ্ববিদ্যালয় থেকে স্নাতক শেষ করার পর, কিরি একশ'রও বেশি অভিনয়ের পরীক্ষা দেন। জনপ্রিয় মার্কিন কল্পবিজ্ঞান দৃশ্যকাব্যের ধারাবাহিক "স্ট্রেঞ্জার থিংস"-এ তার সাফল্যমন্ডিত ভূমিকাটির পূর্বে, কিরি কেএফসি, ডমিনোস এবং আমিবো'র মত জনপ্রিয় প্রতিষ্ঠানের বিজ্ঞাপনে হাজির হন, এছাড়াও তিনি "এম্পায়ার" এবং "শিকাগো ফায়্যার"-এর মত জনপ্রিয় মার্কিন ধারাবাহিক সমূহে অভিনয় করেছেন। তার প্রথম কোন পূর্ণদৈর্ঘ্য চলচ্চিত্রে অভিনয় ছিল, শিকাগো ভিত্তিক চলচ্চিত্র নির্মাতা স্টেফেন কোন-এর দৃশ্যকাব্যিক চলচ্চিত্র "হেনরি গেম্বেল'স বার্থডে পার্টি" চলচ্চিত্রে।
২০১৫ সালের শেষের দিকে কিরি, "স্ট্রেঞ্জার থিংস" ধারাবাহিকটিতে অভিনয় করা শুরু করেন। তিনি প্রথমে "জনাথন" নামক ভূমিকাটির জন্য অভিনয়ের পরীক্ষা দিয়েছিলেন, কিন্তু পরবর্তীতে তাকে তার ভূমিকা "স্টিভ" চরিত্রটিতে অভিনয় করার জন্য প্রেরণ করা হয়। "স্ট্রেঞ্জার থিংস" ধারাবাহিকটির দ্বিতীয় সিজনে তাকে আবর্তক ভূমিকার অভিনয়শিল্পী থেকে ধারাবাহিকের নিয়মিত অভিনয় শিল্পীতে উন্নীত করা হয়, যেটি ২০১৭ সালের ২৭শে অক্টোবরে প্রথম দেখানো শুরু হয়। 
অভিনয়ের পাশাপাশি, কিরি একজন সঙ্গীতঙ্গও। তিনি শিকাগো শহর ভিত্তিক গ্যারেজ এবং আধ্যাত্মিক-রক ব্যান্ড পোস্ট এ্যনিমেল-এর গিটারবাদকদের মধ্যে একজন। তাদের আত্বপ্রকাশকারী পূর্ণদৈর্ঘ্যের অ্যালবাম প্রকাশ পায় ২০১৫ সালের অক্টোবর মাস।
পূর্বে, কিরি "কুল কুল কুল" নামে গান প্রকাশ করতেন।
নিরঞ্জন বড়ুয়া

'নিরঞ্জন বড়ুয়া' (১৯০৪ - ২৭ সেপ্টেম্বর ১৯৪৩) একজন ব্রিটিশ বিরোধী বিপ্লবী এবং শহীদ। নিরঞ্জন বড়ুয়ার জন্ম চট্টগ্রামে। তিনি দ্বিতীয় বিশ্বযুদ্ধের সময়ে মাদ্রাজে সৈন্যবিভাগে কর্মরত ছিলেন। চতুর্থ মাদ্রাজ কোস্টাল ডিফেন্স ব্যাটারিতে অন্তর্ঘাতমূলক ষড়যন্ত্রে জড়িত থাকার অপরাধে ১৮ এপ্রিল ১৯৪৩ খ্রিষ্টাব্দে তাদের ১২ জন সৈনিককে গ্রেপ্তার করে নিরঞ্জন সহ ৯ জনকে মাদ্রাজ দুর্গে কোর্ট মার্শালে মৃত্যূদণ্ড দেওয়া হয়।
উবায়দুল মোকতাদির চৌধুরী

র. আ. ম. উবায়দুল মোকতাদির চৌধুরী (জন্ম: ১ মার্চ ১৯৫৫) হলেন একজন বাংলাদেশী রাজনীতিবিদ ও গৃহায়ন ও গণপূর্ত মন্ত্রণালয়ের সাবেক মন্ত্রী। তিনি ব্রাহ্মণবাড়িয়া-৩ আসনের সাবেক সংসদ সদস্য। তিনি ২০১১ সালে উপনির্বাচনে প্রথমবারের মতো সংসদ সদস্য নির্বাচিত হয়েছিলেন। ২০১৪ সালের ৫ জানুয়ারি তারিখে অনুষ্ঠিত দশম জাতীয় সংসদ নির্বাচনে দ্বিতীয়বার এবং ৭ জানুয়ারি ২০২৪ অনুষ্ঠিত দ্বাদশ জাতীয় সংসদ নির্বাচনে প্রতিদ্বন্দ্বী প্রার্থীকে পরাজিত করে টানা চতুর্থবারের মতো সংসদ সদস্য নির্বাচিত হয়েছিলেন। ২০২৪ সালে ষড়যন্ত্র আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।
তিনি নবম জাতীয় সংসদে পানি সম্পদ মন্ত্রণালয় সম্পর্কিত সংসদীয় স্থায়ী কমিটির সভাপতি, দশম সংসদে পার্বত্য চট্টগ্রাম বিষয়ক মন্ত্রণালয় সম্পর্কিত সংসদীয় স্থায়ী কমিটির সভাপতি এবং সর্বশেষ একাদশ জাতীয় সংসদে বেসামরিক বিমান পরিবহন ও পর্যটন মন্ত্রণালয় সংক্রান্ত সংসদীয় স্থায়ী কমিটির সভাপতি হিসেবে মনোনীত হন।
এক ভাই এক বোনের মধ্যে র. আ. ম. উবায়দুল মোকতাদির চৌধুরী পিতা-মাতার জ্যেষ্ঠ সন্তান। তিনি ১৯৫৫ সালের ১ মার্চ তৎকালীন কুমিল্লা জেলার ব্রাহ্মণবাড়িয়ায় জন্মগ্রহণ করেন। তার পিতার নাম মোঃ আব্দুর রউফ চৌধুরী এবং মাতা মোসাম্মৎ হালিমা খাতুন চৌধুরী। তাছাড়া তিনি সাবেক খাদ্যমন্ত্রী কামরুল ইসলামের ভগ্নিপতি।
মোকতাদির চৌধুরী প্রাথমিক শিক্ষা লাভ করেন চিনাইর ও নারায়ণগঞ্জে। এরপর মাদ্রাসা-ই-আলীয়া ঢাকা থেকে ফাজিল পাস করার পর ঢাকা কলেজ থেকে উচ্চ মাধ্যমিক এবং ঢাকা বিশ্ববিদ্যালয় থেকে রাষ্ট্রবিজ্ঞানে অনার্স ও মাস্টার্স করেন। তিনি ১৯৬৯ সালে ঢাকা কলেজ ছাত্র সংসদের ছাত্রদের প্রত্যক্ষ ভোটে নির্বাচিত প্রথম সাধারণ সম্পাদক।
তিনি ১৯৭০ সালে বাংলাদেশ ছাত্রলীগ কেন্দ্রীয় ছাত্র সংসদের সহ-সাধারণ সম্পাদক হিসেবে দায়িত্ব পালন করেন। ১৯৭১ সালের মুজিব বাহিনীর অধীনে মুক্তিযুদ্ধে অংশগ্রহণ করলে পাকিস্তানি বাহিনীর গুলিতে তার একটি পা আঘাতপ্রাপ্ত হয়। ১৯৭৩-৭৪ সালে কেন্দ্রীয় ছাত্রলীগের গ্রন্থনা ও প্রকাশনা সম্পাদক এবং  ১৯৭৫ সালে বাকশাল গঠন হলে ২১ সদস্য বিশিষ্ট জাতীয় ছাত্রলীগ কেন্দ্রীয় কমিটির সদস্য মনোনীত হন।
১৯৭৫ সনে শেখ মুজিবুর রহমানের হত্যাকাণ্ড সংঘটিত হলে তিনি দেশব্যাপী গণতান্ত্রিক ছাত্রআন্দোলন ও প্রতিরোধ সংগ্রাম গড়ে তোলার ক্ষেত্রে অবদান রাখেন।
১৯৭৫ সালের ২০ অক্টোবর শেখ মুজিবুর রহমানের হত্যাকাণ্ডের প্রতিবাদে ঢাকা বিশ্ববিদ্যালয়ে মিছিলের নেতৃত্বদান ও ৪ নভেম্বর ঢাকার রাজপথে প্রথম প্রতিবাদ মিছিলের অন্যতম সংগঠক হিসেবে ভূমিকা পালন করেন। এরই ধারাবাহিকতায় ১৯৭৬ সনের অক্টোবরে গ্রেফতার হয়ে প্রায় ২ বছর কারাবরণ করেন এবং ১৯৭৮ সালের সেপ্টেম্বরে মাসে হাইকোর্টের নির্দেশে মুক্তি পান।
১৯৮৩ সনের বিসিএস পরীক্ষায় উত্তীর্ণ হয়ে তিনি প্রশাসন ক্যাডারে যোগদান করেন এবং ১৯৮৬ সালে জাতীয় সংসদের বিরোধী দলীয় নেতা শেখ হাসিনার একান্ত-সহকারী সচিব হিসেবে দায়িত্ব পালন করেন।
১৯৯৬ সনে খালেদা জিয়া কর্তৃক একতরফা নির্বাচনের বিরুদ্ধে বাংলাদেশ সিভিল সার্ভিসের অফিসারদের নিয়ে গঠিত জনতার মঞ্চের অন্যতম সংগঠক হিসেবে তিনি গুরুত্বপূর্ণ ভূমিকা পালন করেন। ১৯৯৬-২০০১ সাল পর্যন্ত প্রধানমন্ত্রী শেখ হাসিনার একান্ত সচিব হিসেবে দায়িত্ব পালন করেন। পরে সরকারি চাকরি ছেড়ে রাজনীতিতে যোগ দেন।
বাংলাদেশ আওয়ামী লীগ কেন্দ্রীয় কার্যনির্বাহী কমিটিতে দুইবার সদস্য মনোনীত হন। বর্তমানে ব্রাহ্মণবাড়িয়া জেলা আওয়ামী লীগের সভাপতি হিসেবে দায়িত্ব পালন করছেন।
তিনি ২০১৯ সালের ২৮ মে ঢাকা বিশ্ববিদ্যালয়ের সিনেট সদস্য মনোনীত হন।
ককেশীয় নরগোষ্ঠী

ককেশীয় নরগোষ্ঠী (এছাড়াও কাকোকিওড বা ইউরোপিড) ঐতিহাসিকভাবে জৈবিক ট্যাক্সন হিসেবে বিবেচিত মানুষের গোষ্ঠীভুক্ত, যা ঐতিহাসিক জাতি শ্রেণিবদ্ধ ব্যবহারগুলির উপর ভিত্তি করে ব্যবহৃত হয়, ককেশীয় নরগোষ্ঠীর মানুষ সাধারণত সমস্ত ইউরোপ, ককেশাস, আনাতোলিয়া, উত্তর আফ্রিকা, আফ্রিকার শৃঙ্গ, পশ্চিম এশিয়া, মধ্য এশিয়া এবং দক্ষিণ এশিয়া জুড়ে বসবাস করে। ১৭৮০ এর দশকে শব্দটি প্রথম ব্যবহার হয়।
ককেশীয় নরগোষ্ঠী মানুষের তিনটি নরগোষ্ঠীর একটি। মানুষের তিনটি নরগোষ্ঠী হলো যথাক্রমে,
১. ককেশীয় বা ককেশয়েড নরগোষ্ঠী (Caucasoid Race)
২. মঙ্গোলীয় বা মঙ্গোলয়েড নরগোষ্ঠী (Mongoloid Race)
৩. নিগ্রো বা নিগ্রোয়েড নরগোষ্ঠী (Negroid Race)
জৈব নৃবিজ্ঞানে, কাকোকিওডকে বিভিন্ন অঞ্চলগুলির ফিনোটাইপিকভাবে অনুরূপ গোষ্ঠীর জন্য একটি ছাতা শব্দ হিসেবে ব্যবহার করা হয়েছে, যা কঙ্কাল শরীরবিজ্ঞান এবং বিশেষ করে ক্র্যানিয়াল মোরাফোলজি, ত্বকে টোনের উপরে। এভাবে আদি ও আধুনিক "কাকোকিওড" জনসংখ্যাটি সাদা থেকে গাঢ় বাদামী রঙে বর্ণিত ছিল। মার্কিন যুক্তরাষ্ট্রে, মূল শব্দ ককেশীয় এছাড়াও প্রায়ই "সাদা" বা "ইউরোপীয় বংশবৃত্তান্তের" জন্য একটি সমার্থক হিসাবে একটি ভিন্ন, সামাজিক প্রসঙ্গে ব্যবহৃত হয়।
ঝাড়গ্রাম রাজ

ঝাড়গ্রাম রাজ হল একটি জমিদারি (সামন্ততান্ত্রিক সাম্রাজ্য), যেটি ব্রিটিশ ভারতের বাংলা প্রদেশর (বর্তমানে পশ্চিমবঙ্গ, ভারত) অন্তর্গত ছিল। এই জমিদারি ১৬ তম শতাব্দীর পরবর্তী সময়ে শুরু হয়েছিল, যখন আমেরের মান সিংহ বাংলার দেওয়ান/সুবাদার (১৫৯৪-১৬০৬) ছিলেন। বর্তমানে এই জমিদারির রাজধানী ঝাড়গ্রাম জেলার কাছাকাছি অবস্থিত। এই জমিদারেরা রাজপুতদের চৌহান গোত্রের অন্তর্গত ছিলেন এবং রাজপুতানার ফতেহপুর সিকি থেকে এসেছিলেন, কিন্তু নিজেদেরকে ভূমি পুত্র হিসেবে চিহ্নিত করেছিলেন এবং তাদেরকে বাংলা সংস্কৃতির পৃষ্ঠপোষক বলে মনে করা হয়। লর্ড কর্নওয়ালিসের পারমেন্ট সেটেলমেন্ট অফ ১৭৯৩-এর পরে ভারতে ব্রিটিশ রাজের অন্তর্গত জমিদারি হওয়ায় ঝাড়গ্রাম রাজ কোন স্বতন্ত্র অঞ্চল ছিল না। যদিও তার মালিক সমৃদ্ধ ও শক্তিশালী ছিলেন, তবু পরিবারটির প্রধানদের সাথে ঝাড়গ্রাম এস্টেট ১৯৪৭ সালে ভারতীয় স্বাধীনতা সময়ে তার ভবিষ্যৎ কর্মের সিদ্ধান্ত নিবারণের স্বাধীনতা সঙ্গে একটি প্রিন্সিপাল স্টেট হিসাবে সংজ্ঞায়িত ছিল না। ভারতের ভাইস-রায় দ্বিতীয় বিশ্বযুদ্ধের পর ঝাড়গ্রামকে "প্রিন্সিপাল স্টেট" হিসাবে স্বীকৃতি দিতে সম্মত হয়, তবে ব্রিটিশরা ভারতকে স্বাধীনতা দেয়ার সিদ্ধান্ত নিয়েছিল বলে প্রস্তাবটি গ্রহণ করা হয়নি। (কোচবিহার বাংলায় একমাত্র প্রিন্সিপাল স্টেট এবং বাংলার সীমান্তে ত্রিপুরা একটি প্রিন্সিপাল স্টেট হিসাবে পরিচিত ছিল। পাশাপাশি ওড়িশায় বিশেষ করে ময়ূরভঞ্জ ছিল একটি প্রিন্সিপাল স্টেট।)
ঝড়গ্রাম রাজ ১৫৯২ খ্রিষ্টাব্দে মল্লভূম থেকে এসে সর্বেশ্বর মল্ল দ্বারা প্রতিষ্ঠিত হয়। বিষ্ণুপুরের মল্ল রাজ বংশের পুত্র ও বাগদি রাজা হিসেবে পরিচিতি পেয়েছিলেন ঝাড়গ্রামে।
পাশ্চাত্য দর্শন

পাশ্চাত্য দর্শন বা পশ্চিমা দর্শন হলো দার্শনিক চিন্তার এবং পশ্চিমা বিশ্বের কাজ। ঐতিহাসিকভাবে, শব্দটি পশ্চিমা সংস্কৃতির দার্শনিক চিন্তাকে বোঝায়, প্রাক-সোকাত্তিকদের হেলেনিক (যেমনঃ গ্রীক) দর্শনের সাথে শুরু হয় যেমন থেলেস (c। 6২4 - c। 546 খ্রিস্টপূর্বাব্দ) এবং পাইথগারস (c। 570 BC - c। 495) বিসি), এবং অবশেষে পৃথিবীর একটি বৃহৎ এলাকা আচ্ছাদন করে!। দর্শনশাস্ত্র নিজে হেলেনিক: দার্শনিক (φιλοσοφία), আক্ষরিকভাবে, "প্রগাড় ভালবাসা" (φιλεῖν ফাইলিন, "ভালবাসা" এবং σοφία sophia, "জ্ঞান") থেকে উদ্ভূত।
প্রাচীন জ্ঞানের দর্শনের সুযোগ এবং প্রাচীন দার্শনিকদের (অন্তত কিছু কিছু) লেখাগুলি ছিল বুদ্ধিবৃত্তিক প্রচেষ্টা। এই আজকের দিনের দর্শন সমস্যার বোঝা হিসাবে অন্তর্ভুক্ত; কিন্তু এটি অনেক অন্যান্য শাখার অন্তর্ভুক্ত, যেমন বিশুদ্ধ গণিত এবং প্রাকৃতিক বিজ্ঞান যেমন পদার্থবিজ্ঞান, জ্যোতির্বিজ্ঞান, এবং জীববিজ্ঞান (আরিস্টল, উদাহরণস্বরূপ, এই সমস্ত বিষয়গুলিতে লেখা)।
অতীত
প্রধান নিবন্ধ: হেলেনীয় দর্শন এবং প্রাচীন গ্রিক দর্শন
প্রাক-সক্রেটিস সময়
প্রাক-সক্রেটিস সময়ের মধ্যে, প্রাচীন দার্শনিকরা মহাবিশ্বের "আর্ক" (কারণ বা প্রথম নীতি) সম্বন্ধে প্রথম স্পষ্টভাবে প্রশ্ন তোলেন। প্রচলিত পশ্চিমা দর্শন লঘুতর পশ্চিম এশিয়া (আইয়োনিয়া) এর গ্রিক শহর মিলাইলাসের থলেস শুরু করে, যা সক্রিয় ছিল। 585 খ্রিষ্টপূর্বাব্দ এবং অস্পষ্ট উচ্চারণ জন্য দায়ী ছিল, "সব জল।" তার সর্বাধিক উল্লেখযোগ্য ছাত্র ছিলেন যথাক্রমে অ্যান্সিসিমান্ডার (সমস্ত অ্যাপেরোন (মোটামুটিভাবে, সীমাহীন)) এবং মিলিটাসের আনক্সিমেস ("সবই বায়ু")। পীথাগোরাস, আইওনিয়ার উপকূলে সামোস দ্বীপ থেকে, পরে দক্ষিণ ইতালিতে ক্রোন্টনে বসবাস করতেন (ম্যাগনা গ্র্যাচিয়া)। পীথাগোরীআনরা ধরে নিয়েছিল যে "সমস্ত সংখ্যা," আইওনিয়ার পূর্ববর্তী উপাদানগুলির বিপরীতে আনুষ্ঠানিক অ্যাকাউন্টগুলি প্রদান করে। তারা মেমপেসি সায়োসিস, আত্মার স্থানান্তর, বা পুনর্গঠনেও বিশ্বাস করে।
নাওয়া-ই-বারাকজায়ি জেলা

নাওয়া-ই-বারাকজায়ি জেলা (/) আফগানিস্তানের হেলমান্দ প্রদেশের একটি প্রশাসনিক জেলা, যেটি আফগানিস্তানের দক্ষিণাঞ্চলীয় প্রদেশ লস্কর গাহের দক্ষিণে হেলমান্দ নদী বরাবর অবস্থান করছে। এটি লস্কর গাহ, নাদ আলী, গারসির, এবং রিগ জেলার পাশাপাশি নিমরুজ এবং কান্দাহারের প্রদেশগুলি সীমানা দিয়ে ঘিরে রেখেছে। এটি মূলত পশতুনবাদ নামের পরিচিত এলাকার মধ্যে পড়ে (অর্থ্যাৎ পশতুনের ভূমি নামে পরিচিত), যার দক্ষিণপূর্ব আফগানিস্তান ও উত্তর পশ্চিম পাকিস্তানের বেশিরভাগ এলাকা নিয়ে গঠিত একটি এলাকা। এখানকার প্রধান প্রভাবশালী ভাষা হচ্ছে পশতু ভাষা এবং ৮৯,০০ বাসিন্দাদের অধিকাংশই পশতুনওয়ালী প্রথাগত নিয়ম অনুস্মরণ করে থাকে। নাওয়া-ই-বারাকজায়ির নাম বারাকজাই জেলার প্রধান পশতুন উপজাতিকে প্রতিফলিত করে। ১৯৭০ সালের পূর্বে, জেলাটির দক্ষিণ প্রান্তে একটি ছোট গ্রামের পরে এটি শামালান নামে পরিচিত ছিল।
মালদ্বীপে বসবাসরত বাংলাদেশী

মালদ্বীপে বসবাসরত বাংলাদেশীরা হচ্ছেন প্রবাসী বাংলাদেশীদের একটি অংশ, যারা মূলত বাংলাদেশী বংশোদ্ভূত বা অন্য দেশ থেকে মালদ্বীপে গিয়ে বসবাস করছেন। বেশীরভাগ ক্ষেত্রে, প্রথম প্রজন্মের অভিবাসীরা দারিদ্রতা থেকে মুক্তি পেতে এবং উন্নততর জীবনের জন্য বাংলাদেশ থেকে বিদেশে যান, বা দেশে অবস্থানরত পরিবারের কাছে টাকা পাঠাতে বিদেশ গিয়েছিলেন। এখনো পর্যন্ত, মালদ্বীপে অবস্থানরত অধিকাংশ বাংলাদেশীরা হচ্ছেন প্রথম প্রজন্মের অভিবাসী।
মালদ্বীপের বৈদেশিক মন্ত্রণালয়ের হিসাব অনুযায়ী মাত্র ৪,০০,০০০ জনসংখ্যার একটি দেশ, মালদ্বীপে প্রায় ৫০,০০০ বাংলাদেশী অভিবাসী (২০১১ মোতাবেক) কর্মরত অবস্থায় আছে, যার এক-তৃতীয়াংশের কোন বৈধ কাগজপত্র বা নিবন্ধন নেই। মালদ্বীপে অবস্থানরত বিদেশী কর্মীদের মধ্যে এটি একটি উল্লেখযোগ্য সংখ্যা।
ভিন্ন জগৎ পার্ক

ভিন্ন জগৎ রংপুর বিভাগের একটি অন্যতম পার্ক।
এটি রংপুর বিভাগের রংপুর জেলার অন্তর্গত গঙাচড়া উপজেলার গঞ্জিপুরে অবস্থিত।
এই পার্কটিতে প্রবেশ করতে টিকেট কাউন্টার থেকে টিকেট সংগ্রহ করতে হবে।
প্রতিটি টিকেটের মূল্য ১০০ টাকা।
সবুজে ঘেরা এই পার্কটিতে রয়েছে নানান স্থাপনা। এখানে রয়েছে লোকজ সংস্কৃতির 'সোনার তরী' কমিউনিটি সেন্টার, তিন তারকা মানের রেস্ট হাউস 'ড্রিম প্যালেস' ও 'রয়েল প্যালেস', উপাসনালয়, বিপণী বিতান। মহাকাশ দেখার জন্য রয়েছে প্লানেটোরিয়াম। এছাড়া অন্য পার্কের মতো রয়েছে স্পিনিং হেড, নাগরদোলা, ম্যারি গো রাইন্ড, রেলগাড়িসহ বিভিন্ন রাইড।<ref>
স্বাভাবিককরণ (পরিসংখ্যান)

পরিসংখ্যান এবং পরিসংখ্যানের অ্যাপ্লিকেশনগুলির মধ্যে, স্বাভাবিককরণের অর্থের একটি পরিসীমা থাকতে পারে। [1] সরলতম ক্ষেত্রে, রেটিংগুলির স্বাভাবিককরণের অর্থ হল, গড় মানের সাথে তুলনা করে বিভিন্ন মাপের মানগুলো একটি অনুভূমিকভাবে সাধারণ স্কেলে পরিমাপ করা, যাতে করে মান গুলো আরো দৃষ্টিগোচর হয়। এছাড়াও মানগুলো প্রকাশকারী চলকের উপর বিভিন্ন মাত্রার শক্তি নিয়ে, চলকগুলোর রূপান্তরের মাধ্যমেও স্বাভাবিককরণ অথবা স্বাভাবিককরণের প্রায় নিকটবর্তী মান পাওয়া সম্ভব। আরো জটিল ক্ষেত্রে, স্বাভাবিককরণ আরো জটিল অবস্থার সমন্বয় করতে পারে যেখানে অভিপ্রায় সংযোজনে পূর্ণ সম্ভাব্যতা বিতরণ করা হয়। শিক্ষাগত মূল্যায়নের স্কোরের স্বাভাবিককরণের ক্ষেত্রে, ডিস্ট্রিবিউশনগুলিকে একটি সাধারণ বিতরণে সাজানোর একটি ইচ্ছা থাকতে পারে। সম্ভাব্যতা ডিস্ট্রিবিউশন স্বাভাবিককরণের একটি ভিন্ন পদ্ধতি পরিমাপ স্বাভাবিককরণ হয়, যেখানে বিভিন্ন ব্যবস্থা পরিমাণে প্রান্তিককরণে আনা হয়। যে কোন দ্বি-মাত্রিক এবং ত্রি-মাত্রিক কাঠামোতে যদি অসংখ্য প্রসঙ্গ বিন্দু থাকে এবং খালি চোখে যদি সেই বিন্দুগুলোকে এলোমেলো ভাবে অবিন্যস্ত মনে হয়, তবে বিন্দুগুলোর মানের স্বাভাবিককরণের মাধ্যমে বিন্দুগুলোর মধ্যে থাকা সামাঞ্জস্যতা বের করা সম্ভব হয়। এ কারনেই কোন একটি সিস্টেমে ঘটে যাওয়া অসংখ্য ঘটনার পারস্পারিক ক্রিয়া-প্রতিক্রিয়ার মাধ্যমে বিভিন্ন চলকের যে মানগুলো পাওয়া যায়, তাদের বিভিন্ন সময়ে একসাথে ঘটার সম্ভাবনাকে যে ধরনের ফাংশন দ্বারা প্রকাশ করা যায়, তা নিরূপণ করার জন্য মানগুলোর স্বভাবিককরণ গুরুত্বপূর্ণ। 
নীচের রূপান্তরগুলো লক্ষ্য করুন, 
formula_1 
যেখানে, 
formula_2
পরিসংখ্যানের অন্য ব্যবহারে, স্বাভাবিককরণের পরিসংখ্যান স্থানান্তরিত ও মাপিত সংস্করণ তৈরির বোঝায়, যেখানে এই সাধারণ মানগুলি বিভিন্ন ডেটাসেটগুলির সাথে সম্পর্কিত সাধারণ মানের মানগুলির তুলনা করে এমন একটি পদ্ধতিতে অনুমোদন করে যা নির্দিষ্ট নিঃশব্দ প্রভাবগুলির প্রভাবকে দূর করে দেয় একটি অনিয়মিত সময় সিরিজ মধ্যে কিছু আকারের স্বাভাবিকীকরণ কিছু আকার পরিবর্তনশীল মানগুলির কাছে পৌঁছানোর জন্য শুধুমাত্র একটি rescaling অন্তর্ভুক্ত। পরিমাপ মাত্রার পরিপ্রেক্ষিতে, এই ধরনের অনুপাত শুধুমাত্র অনুপাত পরিমাপের অনুভূতি (পরিমাপের অনুপাত অর্থপূর্ণ), ব্যবধানের পরিমাপ (যেখানে শুধুমাত্র দূরত্ব অর্থপূর্ণ, কিন্তু অনুপাত নয়) নয়।
তাত্ত্বিক পরিসংখ্যানগুলিতে, প্যারামিটিক নর্দানেশনে প্রায়ই মৌলিক সংখ্যা হতে পারে - ফাংশন যার নমুনা বণ্টন প্যারামিটারগুলির উপর নির্ভর করে না - এবং সহায়ক পরিমান - নিরীক্ষণের পরিমান যা পর্যবেক্ষণগুলি থেকে পরিমাপ করা যায়,
বহুচলক দিয়ে তৈরি একটি রিগ্রেশান (Regression) মডেলকে বিবেচনায় আনলে, সেই মডেলে যদি Heteroskedasticity এর উপস্থিতি থাকে তাহলে, নিন্মোক্ত ম্যাট্রিক্স বীজগণিতের কাঠামোগত রূপটি বিবেচ্য , 
formula_3
formula_4 
formula_5 
যদি, formula_6 সম্ভব হয় তবে, formula_7 ও সম্ভব হবে।
ওয়েন ড্যানিয়েল

ওয়েন ওয়েন্ডেল ড্যানিয়েল (; জন্ম: ১৬ জানুয়ারি, ১৯৫৬) বার্বাডোসের সেন্ট ফিলিপ পারিশ এলাকায় জন্মগ্রহণকারী প্রথিতযশা সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৭৬ থেকে ১৯৮৪ সময়কালে ওয়েস্ট ইন্ডিজের পক্ষে ১০টি টেস্ট ও ১৮টি একদিনের আন্তর্জাতিকে অংশ নিয়েছেন। ঘরোয়া প্রথম-শ্রেণীর ক্রিকেটে বার্বাডোসের প্রতিনিধিত্ব করেছেন। এছাড়াও, মিডলসেক্স ও ওয়েস্টার্ন অস্ট্রেলিয়ার পক্ষেও খেলেছেন তিনি। দলে তিনি মূলতঃ ডানহাতি ফাস্ট বোলার হিসেবে দায়িত্ব পালন করতেন। এছাড়াও, নিচেরসারিতে ডানহাতে ব্যাটিং করতেন ওয়েন ড্যানিয়েল।
লড়াকু ও পেশীবহুল ফাস্ট বোলার ছিলেন ড্যানিয়েল। বিদ্যালয়ের ছাত্র থাকাকালেই ১৯৭৪ সালে ইংল্যান্ড সফরে যান। ১৯৭৫ সালে মিডলসেক্সের দ্বিতীয় একাদশের পক্ষে খেলেন। এরপর ১৯৭৫-৭৬ মৌসুমে বার্বাডোসের পক্ষে প্রথম-শ্রেণীর ক্রিকেটে অভিষিক্ত হন তিনি। ‘ডায়মন্ড’ বা ‘ব্ল্যাক ডায়মন্ড’ ডাকনামে পরিচিতি পান।
২১ এপ্রিল, ১৯৭৬ তারিখে ভারতের বিপক্ষে টেস্ট অভিষেক ঘটে ওয়েন ড্যানিয়েলের। মাইকেল হোল্ডিং, অ্যান্ডি রবাটসকে সাথে নিয়ে ফাস্ট বোলিং আক্রমণের ভিত গড়ে তোলেন। এ ত্রয়ী ফাস্ট বোলার ১৯৭৬ সালে ইংল্যান্ড সফরে ৩-০ ব্যবধানে ওয়েস্ট ইন্ডিজকে সিরিজ জয়ে প্রভূতঃ সহায়তা করেন।
১৯৭৭ সালে বিশ্ব সিরিজ ক্রিকেটে অংশগ্রহণ করার জন্য আমন্ত্রণ লাভ করেন। এরফলে দুই বছরের জন্য টেস্ট ক্রিকেটের বাইরে অবস্থান করতে হয় তাকে। তবে, বিশ্ব সিরিজ ক্রিকেটের পর হোল্ডিং ও রবার্টস টেস্ট দলে খেলার সুযোগ পান। সে তুলনায় ড্যানিয়েল কম সৌভাগ্য লাভ করেন। ম্যালকম মার্শাল, কলিন ক্রফট, জোয়েল গার্নার ও পরবর্তীতে কোর্টনি ওয়ালস তার স্থান দখল করেন।
২২ ফেব্রুয়ারি, ১৯৭৮ তারিখে অস্ট্রেলিয়ার বিপক্ষে ওডিআই অভিষেক হয় তার। ইংল্যান্ডে অনুষ্ঠিত ১৯৮৩ সালের ক্রিকেট বিশ্বকাপে ওয়েস্ট ইন্ডিজের অন্যতম সদস্য ছিলেন। তবে, ঐ প্রতিযোগিতায় ভারতের কাছে পরাজিত হয়ে রানার্স-আপ হয় তার দল।
জাতীয় দল থেকে ক্রমাগত উপেক্ষিত হবার ফলে ইংল্যান্ডের কাউন্টি ক্রিকেটে খেলার জন্য দেশ ত্যাগ করেন। মিডলসেক্সের পক্ষে ১৯৭৭ থেকে ১৯৮৮ সময়কালে প্রথম-শ্রেণীর খেলায় অংশ নিতে থাকেন। ১৯৭৭ সালে কাউন্টি ক্যাপ লাভ করেন ও ১৯৮৫ সালে আর্থিক সুবিধা গ্রহণের জন্য মনোনীত হন। নিজস্ব সেরা বোলিং পরিসংখ্যান ৯/৬১-সহ ২২.৪৭ গড়ে ৮৬৭ উইকেট লাভ করেন। এছাড়াও, ২৪১টি একদিনের খেলায় অংশ নিয়ে ১৮.১৬ গড়ে ৩৬২ উইকেট পান। তন্মধ্যে, ইপ্সউইচে মিডলসেক্সের পক্ষে খেলে মাইনর কাউন্টিজ ইস্টের বিপক্ষে ৭/১২ লাভ করেন যা তৎকালীন ইংরেজ ঘরোয়া একদিনের খেলায় বোলিং রেকর্ড গড়েছিলেন তিনি।
১৯৮১-৮২ মৌসুমে শেফিল্ড শিল্ডে ওয়েস্টার্ন অস্ট্রেলিয়ার পক্ষে খেলেন। এছাড়াও, ১৯৭৬ থেকে ১৯৮৫ সাল পর্যন্ত নিজ মাতৃভূমি বার্বাডোসের পক্ষে খেলেছেন।
বেখেয়ালী ভঙ্গীমায় ড্যানিয়েল দৌঁড়ুতেন। তবে, বল ছুঁড়তেন বেশ কঠোর মেজাজে। পিচের মাঝামাঝি এলাকায় নিজেকে নিয়ে যেতেন। প্রায়শঃই তার ছোঁড়া বল ব্যাটসম্যানের উরুতে আঘাত হানতো। ক্রিকেটের বাইরে একক সঙ্গীত শুনতে পছন্দ করতেন।
শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার

শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কার হল ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা) প্রদত্ত একটি চলচ্চিত্র পুরস্কার, যা চলচ্চিত্রে পার্শ্ব ভূমিকায় অসামান্য অভিনয়ের জন্য চলচ্চিত্র অভিনেতাদের প্রদান করা হয়। ১৯৬৯ সালে এই পুরস্কারের ২২তম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে।
এই বিভাগে প্রথম পুরস্কার বিজয়ী ইয়ান হোম, তিনি "দ্য বোফর্স গান" চলচ্চিত্রে তার অভিনয়ের জন্য এই পুরস্কার লাভ করেন। ডেনহোম এলিয়ট সর্বাধিক তিনবার (টানা ৩ বার) এই বিভাগে পুরস্কার লাভ করেন। ইয়ান হোম, এডওয়ার্ড ফক্স, ক্রিস্টফ ভালৎজ, জেফ্রি রাশ ও রে ম্যাকঅ্যানালি দুইবার করে এই বিভাগে পুরস্কার লাভ করেন। সাম্প্রতিক বিজয়ী ড্যানিয়েল কালুইয়া "জুডাস অ্যান্ড ব্ল্যাক মেসায়া" (২০২০) চলচ্চিত্রে অভিনয় করে এই পুরস্কার লাভ করেন।
বাদেশি ভাষা

বাদেশি পাকিস্তানে কথ্য প্রায় বিলুপ্ত ইন্দো-ইরানি ভাষা। এর স্বতন্ত্রতা অনিশ্চিত; এটি একটি পরিবারের নাম হতে পারে। ২০১৪ সালে "এথনোলজ, ওয়ার্ল্ড অফ ল্যাংগুয়েজ" জানায় কমপক্ষে তিনটি প্রজন্ম ধরে বাদেশি ভাষায় আর কথা বলা হয় না কিন্তু ২০১৮ সালে বিবিসি তিনজন ব্যক্তিকে পায় যারা এখনো এই ভাষায় কথা বলতে পারে।
ফোরাম ল্যাংগুয়েজ ইনিশিয়েটিভের সাথে সংযুক্ত একজন মাঠপর্যায়ে কর্মরত ভাষাবিদ, মোহাম্মদ জামান সাগর যিনি এই ভাষাতে কাজ করেছেন। তিনি তাঁর দুই বছরের গবেষণার ফলস্বরূপ, প্রায় একশো শব্দ সংগ্রহ করতে পেরেছেন। ২০০৭ সালের জুলাই মাসে তিনি আবার বিশিগ্রাম উপত্যকা পরিদর্শন করেন এবং সেখানে কয়েক দিন বসবাস করেন।
২০১৮ সালে বিবিসি সাংবাদিকরা পাকিস্তানের উত্তর পশ্চিমে বিশিগ্রাম উপত্যকায় তিনজন বৃদ্ধকে খুঁজে পান (সাঈদ গুল, আলী শের ও রহিম গুল) যারা এখনো এই ভাষায় কথা বলতে পারে। তাঁরা জানায়, এর আগের প্রজন্মে গ্রামে বাদেশি ভাষায় কথা বলত নয়-দশটি পরিবার। এসব পরিবারের পুরুষেরা অন্য গ্রামের ভিন্ন ভাষার নারীদের বিয়ে করে আনার পর এই ভাষার ব্যবহার ধীরে ধীরে কমতে থাকে। ওই নারীদের বেশির ভাগের ভাষা ছিল তরওয়ালি।
বাদেশি ভাষার কিছু বাক্য হল:
শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার

শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার হল ব্রিটিশ একাডেমি অফ ফিল্ম অ্যান্ড টেলিভিশন আর্টস (বাফটা) প্রদত্ত একটি চলচ্চিত্র পুরস্কার, যা চলচ্চিত্রে পার্শ্ব ভূমিকায় অসামান্য অভিনয়ের জন্য চলচ্চিত্র অভিনেত্রীদের প্রদান করা হয়। ১৯৬৯ সালে এই পুরস্কারের ২২তম আয়োজন থেকে শ্রেষ্ঠ চলচ্চিত্রের জন্য এই পুরস্কার দেওয়া হচ্ছে।
এই বিভাগে প্রথম পুরস্কার বিজয়ী বিলি হোয়াইটল, তিনি "চার্লি বাবল্‌স" ও "টুইস্টেড নার্ভ্‌স" চলচ্চিত্রে তার অভিনয়ের জন্য এই পুরস্কার লাভ করেন। জুডি ডেঞ্চ সর্বাধিক তিনবার এই বিভাগে পুরস্কার লাভ করেন। কেট উইন্সলেট দুইবার এই বিভাগে পুরস্কার লাভ করেন। সাম্প্রতিক বিজয়ী ইয়ুন ইয়ু জুং মিনারী (২০২০) চলচ্চিত্রে অভিনয়ের জন্য এই পুরস্কার লাভ করেন।
ব্লাউজ (শাড়ি)

ব্লাউজ ( "ছোলি", , , Nepali: चोलो "ছোলো") (দক্ষিণ ভারতে "রাভিকে" (কন্নড়: ರವಿಕೆ, তেলুগু: రవికె, তামিল: ரவிக்கை -হিসেবেও পরিচিত) হল নারীদের উর্দ্ধাঙ্গে পরিহিত পোশাক যা দক্ষিণ এশিয়ায় সাধারণত শাড়ির সঙ্গে পরা হয়। ভারতীয় উপমহাদেশে যা "ছোলি" নামে এবং প্রায়শই ঘাগরা ছোলি পোশাকের অংশ হিসেবেও প্রচলিত। ইংরেজি ব্লাউজ শব্দটি বাংলাদেশ এবং পশ্চিমবঙ্গে বহুল ব্যবহৃত নাম। উত্তর গুজরাটে রাজস্থানের সীমান্তবর্তী পালানপুর, বিশেষ করে (বনাসকাঁথা), এটিকে পোল্কু () বলা হয়
ব্লাউজ বা চোলি প্রাচীন "স্তনপাট্টা" থেকে উদ্ভূত হয়েছে, যা "কুরপসিকা" বা "কাঞ্চুকি" নামেও পরিচিত, যা প্রাচীন যুগে নারীদের দ্বারা পরিধান করা তিন-টুকরা পোশাকের উপরের অংশ ছিল। এটি "অন্তরীয়" নিম্ন পোশাক গঠিত; কাঁধে বা মাথায় পরা "উত্তরীয়" ওড়না; এবং "স্তনপাট্টা", একটি বক্ষবন্ধনী, যা খ্রিস্টপূর্ব ৬ষ্ঠ শতাব্দীতে সংস্কৃত সাহিত্য এবং বৌদ্ধ পালি সাহিত্যে উল্লেখ করা হয়েছে।
এবরি এ্যান্ডারসন-এমন্স

এবরি ফ্রান্সেস এ্যান্ডারসন-এমন্স (জন্ম জুন ৬, ২০০৭) হলেন মার্কিন শিশু অভিনয় শিল্পী, তিনি মূলত মার্কিন টেলিভিশন চ্যানেল এবিসি'তে প্রচারিত জনপ্রিয় হাস্যরস দৃশ্যকাব্যের ধারাবাহিক "মডার্ণ ফ্যামিলি"-এ তার ভূমিকা লিলি টাকার-প্রিটচেট-এ অভিনয় করার জন্য বিশেষভাবে পরিচিত। তিনি, ২০১২ এবং ২০১৩ সালে বসা প্রাইমটাইম এ্যামি পুরস্কার-এর আসরের লাল গালিচায় হাটা সবচেয়ে কনিষ্ঠতম তারকা ছিলেন।
তিনি মার্কিনী-কোরিয়ান এ্যামি এ্যান্ডারসন এবং কেন্ট এমন্সের কন্যা, তারা মূলত বিবাহ-বিচ্ছেদের কারণে আলাদা। তার মাতা একজন সরাসরি কৌতুকাভিনেত্রী এবং অভিনেত্রী এবং তার পিতা একজন গণমাধ্যমভিত্তিক উদ্যোক্তা।
এবরি ২০১১ সালে, জনপ্রিয় মার্কিন ধারাবাহিক "মডার্ণ ফ্যামিলি" এর তৃতীয় সিজনে অভিনেতা-অভিনেত্রী দলের সাথে যোগ দেন। তিনি ধারাবাহিকটিতে লিলি টাকার-প্রিটচেট নামক চরিত্রটিতে অভিনয় করেন, যে একটি মার্কিন সমরতি দম্পতি দ্বারা গৃহীত ভিয়েতনামী জন্মগ্রহণকারী একজন শিশু।
এবরি তার মা এ্যামির সাথে জনপ্রিয় ভিডিও শেয়ারিং ভিত্তিক সামাজিক যোগাযোগমাধ্যম ইউটিউব-এ নিয়মিত "ফুড মেনিয়া রিভিউ" নামে একটি খাবারের সমালোচনামূলক ভিডিওতে অংশ নিয়ে থাকেন।
নাজমুল ইসলাম

মোহাম্মদ নাজমুল ইসলাম (জন্ম: ২১শে মার্চ ১৯৯১) হচ্ছেন একজন বাংলাদেশি প্রথম-শ্রেণী লিস্ট এ, টুয়েন্টি২০ ক্রিকেটার, যিনি ২০০৯–১০ সাল হতে বাংলাদেশের ঘরোয়া দলে ক্রিকেট খেলছেন। তিনি সাধারণত নাজমুল ইসলাম নামে অধিক পরিচিত এবং কখনও কখনও তার ডাক নাম অপু দ্বারা তাকে ডাকা হয়। নাজমুল হচ্ছেন একজন বাম-হাতি ব্যাটসম্যান এবং বাম-হাত অর্থোডক্স স্পিন বোলার। তিনি জাতীয় ক্রিকেট লীগে (এনসিএল) ঢাকা বিভাগের হয়ে খেলেন। তিনি বাংলাদেশ এ এবং বাংলাদেশ অনূর্ধ্ব-২৩ দলের হয়ে খেলেন। বাংলাদেশ ক্রিকেট লীগে (বিসিএল), তিনি পূর্ব ও দক্ষিণ উভয়ের অঞ্চলের হয়ে খেলেছেন।
২০১৮ সালের ফেব্রুয়ারিতে, শ্রীলঙ্কার বিরুদ্ধে টুয়েন্টি২০ সিরিজের জন্য তাকে দলে অন্তর্ভুক্ত করা হয়। তিনি ১৫ ফেব্রুয়ারি ২০১৫ সলে, শ্রীলঙ্কার বিপক্ষে বাংলাদেশের হয়ে টুয়েন্টি২০তে অভিষেক করেন।
পিটার কোম্যান

পিটার জর্জ কোম্যান (; জন্ম: ১৩ এপ্রিল, ১৯৪৩) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। ১৯৭৩ থেকে ১৯৭৪ সাল পর্যন্ত নিউজিল্যান্ড ক্রিকেট দলের অন্যতম সদস্য ছিলেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে ক্যান্টারবারির প্রতিনিধিত্ব করেছেন পিটার কোম্যান। দলে তিনি মূলতঃ ডানহাতে ব্যাটিং করতেন।
১৯৬৮ থেকে ১৯৭৯ সময়কালে ক্যান্টারবারির পক্ষে প্রথম-শ্রেণীর ক্রিকেটে নিয়মিতভাবে অংশগ্রহণ করেছেন। ঐ তুলনায় আন্তর্জাতিক ক্রিকেটে খুব কমই নিজেকে মেলে ধরতে পেরেছেন। সমগ্র খেলোয়াড়ী জীবনে তিনটিমাত্র ওডিআইয়ে অংশ নেয়ার সুযোগ হয়েছে পিটার কোম্যানের। ১১ ফেব্রুয়ারি, ১৯৭৩ তারিখে পাকিস্তানের বিপক্ষে একদিনের আন্তর্জাতিকে অভিষেক ঘটে তার। প্রথম খেলোয়াড় হিসেবে ওডিআইয়ে অংশ নিলেও কোন টেস্ট খেলার সৌভাগ্য ঘটেনি।
জিয়াউল হক মৃধা

জিয়াউল হক মৃধা (জন্ম: ১ জানুয়ারি ১৯৫২) হলেন বাংলাদেশের একজন রাজনীতিবিদ ও আইনজীবী। তিনি ব্রাহ্মণবাড়িয়া-২ আসনের সাবেক সংসদ সদস্য।
জিয়াউল হক মৃধা ১ জানুয়ারি ১৯৫২ সালে তৎকালীন পূর্ব পাকিস্তানের ব্রাহ্মণবাড়িয়ার সরাইলের নোয়াগাঁওয়ে জন্মগ্রহণ করেন। তার পিতার নাম ফয়েজুল হক মৃধা এবং মাতা জমিলা খাতুন। ১৯৬২ সালে তার পিতা পার্শ্ববর্তী কালীকচ্ছ গ্রামে বসতি স্থাপন করেন। 
তিনি নোয়াগাঁও প্রাথমিক বিদ্যালয় ও কালীকচ্ছ উত্তর সরকারি প্রাথমিক বিদ্যালয়ে প্রাথমিক শিক্ষা, ১৯৬৭ সালে কালীকচ্ছ পাঠশালা থেকে এসএসসি, ১৯৭৩ সালে চট্টগ্রাম বিশ্ববিদ্যালয় থেকে স্নাতক পাস করেন। ১৯৭৪-৭৫ শিক্ষাবর্ষে ঢাকা বিশ্ববিদ্যালয়ে রাষ্ট্রবিজ্ঞান বিভাগে ভর্তি হলেও চূড়ান্ত পরীক্ষায় অংশ নিতে পারেনি। ১৯৮৫ সালে এলএলবি পাস করেন। 
বিবাহিত জীবনে তার ২ ছেলে ও ২ মেয়ে।
জিয়াউল হক মৃধা ১৯৭৮ সালে সুনামগঞ্জের দিরাই শাল্লায় ভারপ্রাপ্ত পল্লী উন্নয়ন কর্মকর্তা হিসেবে কর্মজীবন শুরু করেন। ১৯৮৬ সালে তিনি আইন পেশায় নিযুক্ত হন।
জিয়াউল হক পূর্ব পাকিস্তান ছাত্র ইউনিয়নে যোগ দিয়ে রাজনৈতিক জীবন শুরু করেন। পরবর্তীতে মওলানা আব্দুল হামিদ খান ভাসানীর অনুসারী হিসেবে ন্যাপ কৃষক সমিতির সংগঠনে আত্মনিয়োগ করেন। 
১৯৯০ সালে কমিউনিস্ট পার্টির প্রার্থী হিসেবে সরাইল উপজেলা নির্বাচনে অংশ নেন। ১৯৯০ সালে তিনি জাতীয় পার্টিতে যোগদান করে পার্টির সরাইল থানার সভাপতি হন।
তিনি জাতীয় পার্টির চেয়ারম্যান জি এম কাদেরের উপদেষ্টা ছিলেন। তিনি জাতীয় পার্টির কেন্দ্রীয় ভাইস-চেয়ারম্যান ও ব্রাহ্মণবাড়িয়া জেলা জাতীয় পার্টির আহ্বায়ক হিসেবে দায়িত্ব পালন করেছেন।
তিনি ২৯ ডিসেম্বর ২০০৮ সালের নবম ও ২০১৪ সালের দশম জাতীয় সংসদ নির্বাচনে জাতীয় পার্টির প্রার্থী হিসেবে ব্রাহ্মণবাড়িয়া-২ আসন থেকে সংসদ সদস্য মনোনীত হন। 
দশম জাতীয় সংসদ তিনি আইন বিচার ও সংসদ এবং বিশেষ অধিকার সম্পর্কিত স্থায়ী কমিটির সদস্য ছিলেন।
মাহবুব আলী (রাজনীতিবিদ)

মাহবুব আলী (জন্ম ১৭ জুলাই ১৯৬১) একজন বাংলাদেশি আইনজীবী এবং রাজনীতিবিদ যিনি শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন প্রতিমন্ত্রী হিসেবে দায়িত্ব পালন করছেন। তিনি বাংলাদেশ সুপ্রীম কোর্টের আপিল বিভাগের একজন জ্যেষ্ঠ আইনজীবী।
মাহবুব আলী ১৯৬১ সালের ১৭ জুলাই হবিগঞ্জ জেলার মাধবপুর উপজেলার বুল্লা ইউনিয়নের বানেশ্বর গ্রামে জন্মগ্রহণ করেন। তার পিতার নাম মৌলানা আছাদ আলী এবং মাতা হোসনে আরা বেগম। আছাদ আলী ছিলেন বাংলাদেশের স্বাধীনতা যুদ্ধের অন্যতম সংগঠক এবং তৎকালীন পাকিস্তান প্রাদেশিক পরিষদের সদস্য। মাহবুব আলী স্থানীয় আন্দিউড়া উম্মেতুন্নেছা উচ্চ বিদ্যালয় থেকে মাধ্যমিক এবং ব্রাহ্মণবাড়িয়া সরকারি কলেজ থেকে উচ্চ মাধ্যমিক ও বিএ ডিগ্রি অর্জন করেন। পরবর্তীতে চট্টগ্রাম বিশ্ববিদ্যালয় থেকে আইন বিদ্যায় স্নাতক (এলএলবি) লাভ করেন।
কর্মজীবনে মাহবুব আইন পেশায় যুক্ত হন এবং ১৯৭৯ সালে ঢাকা বারের সদস্য পদ লাভ করেন। ১৯৮৬ সালে বাংলাদেশ সুপ্রীম কোর্টে আইনজীবী হিসেবে কাজ শুরু করেন। তিনি ১৯৯৬ থেকে ১৯৯৮ সাল পর্যন্ত সহকারী এটর্নী জেনারেল হিসেবে দায়িত্ব পালন করেন। তিনি আইনজীবীদের সংগঠন ‘সুপ্রিম কোর্ট বার এ্যাসোসিয়েশন’-এর ২০০৩-২০০৪ মেয়াদে সম্পাদক ছিলেন। বর্তমানে তিনি আওয়ামী আইনজীবী পরিষদের কেন্দ্রীয় সাধারণ সম্পাদক হিসেবে দায়িত্ব পালন করছেন।
মাহবুব আলী ব্রাহ্মণবাড়িয়া সরকারি কলেজে অধ্যয়নকালীন বাংলাদেশে ছাত্রলীগে যোগদান করেন এবং কলেজ ছাত্র সংসদের সাধারণ সম্পাদক (জিএস) হিসেবে দায়িত্ব পালন করেন। ছাত্রজীবন শেষ করে তিনি আওয়ামী লীগের রাজনীতে যুক্ত হন। ২০১৪ সালে দশম জাতীয় সংসদ নির্বাচনে হবিগঞ্জ-৪ আসন থেকে আওয়ামী লীগের প্রার্থী হিসেবে ১,২২,৪৩৩ ভোট পেয়ে সাংসদ হিসেবে দায়িত্ব পালন করেন। ২০১৮ সালে একাদশ জাতীয় সংসদ নির্বাচনে একই আসন থেকে নির্বাচিত হন এবং ২০১৯ সালের ৭ জানুয়ারি শেখ হাসিনার চতুর্থ মন্ত্রিসভায় বেসামরিক বিমান পরিবহন ও পর্যটন মন্ত্রণালয়ের প্রতিমন্ত্রী হিসেবে শপথ গ্রহণ করেন।
ব্যক্তিগত জীবনে মাহবুব আলী শামিমা জাফরিনের সাথে বিবাহ বন্ধনে আবদ্ধ হন। এই দম্পতির দুই কন্যা সন্তান রয়েছে।
শ্রেষ্ঠ মৌলিক চিত্রনাট্য বিভাগে বাফটা পুরস্কার

শ্রেষ্ঠ মৌলিক চিত্রনাট্য বিভাগে বাফটা পুরস্কার হল ব্রিটিশ একাডেমি অব ফিল্ম অ্যান্ড টেলিভিশন আর্টস (বাফটা) কর্তৃক প্রদত্ত বাৎসরিক পুরস্কার, যা ব্রিটিশ একাডেমি চলচ্চিত্র পুরস্কারের অংশ হিসেবে অনন্য মৌলিক চিত্রনাট্যের জন্য প্রদান করা হয়। ১৯৮৪ সালে এই পুরস্কারের ৩৭তম আয়োজন থেকে শ্রেষ্ঠ মৌলিক চিত্রনাট্যের জন্য এই পুরস্কার দেওয়া হচ্ছে।
প্রথমবার এই বিভাগে পুরস্কার লাভ করেন "দ্য কিং অব কমেডি" চলচ্চিত্রের জন্য পল ডি. জিমারম্যান। উডি অ্যালেন সর্বাধিক চারবার (টানা তিনবারসহ) এই বিভাগে পুরস্কার লাভ করেন।
সুপার থার্টি (চলচ্চিত্র)

সুপার ৩০ হচ্ছে ২০১৯ সালের ১২ জুলাই তারিখে মুক্তিপ্রাপ্ত ভারতীয় জীবনীমূলক চলচ্চিত্র, যেটি সহ-প্রযোজনা এবং পরিচালনা করেছেন বিকাস বেহল। এই চলচ্চিত্রটি ভারতীয় গণিতবিদ আনন্দ কুমার এবং তার শিক্ষামূলক প্রোগ্রাম সুপার ৩০-এর উপর ভিত্তি করে নির্মিত। এই চলচ্চিত্রের প্রধান চরিত্রে হৃতিক রোশন কুমারের চরিত্রে অভিনয় করেছেন, তার সাথে মূল ভূমিকায় অভিনয় করেছেন অভিষিক্ত ম্রুনাল ঠাকুর। এই চলচ্চিত্রের প্রধান চিত্রায়ন ২০১৮ সালের ফেব্রুয়ারি মাসে শুরু হয়।
আব্দুল মজিদ খান (হবিগঞ্জের রাজনীতিবিদ)

আব্দুল মজিদ খান (জন্ম: ৩১ ডিসেম্বর ১৯৫৪) হলেন বাংলাদেশের একজন রাজনীতিবিদ ও আইনজীবী। হবিগঞ্জ-২ আসনের সংসদ সদস্য ছিলেন।
মোঃ আব্দুল মজিদ খান ১৯৫৪ সালের ৩১ ডিসেম্বর বানিয়াচঙ্গের কবিরপুর গ্রামে জন্মগ্রহণ করেন। তার পিতার নাম আব্দুল হাসিম খান এবং মাতা ছালেমা খাতুন।
আব্দুল মজিদ খান হবিগঞ্জ জেলা জজ কোর্টের একজন আইনজীবী। হবিগঞ্জ জেলা আইনজীবী সমিতির সভাপতির দায়িত্বও পালন করেছেন তিনি।
তিনি ২০০৮ সালের নবম, ২০১৪ সালের দশম ও ২০১৮ সালের একাদশ জাতীয় সংসদ নির্বাচনে হবিগঞ্জ-২ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য মনোনীত হন।
নিবেদিতা ভট্টাচার্য

নিবেদিতা ভট্টাচার্য হলেন একজন ভারতীয় অভিনেত্রী। তিনি লখনউয়ে জন্মগ্রহণ করেছেন।
নিবেদিতা হচ্ছেন সমালোচকভাবে দ্বারা প্রশংসিত একজন অভিনেত্রী যিনি টেলিভিশন এবং চলচ্চিত্র উভয় জগতে কাজ করেছেন।
আবু জাহির

আবু জাহির (জন্ম ৩ মার্চ ১৯৬৩) হলেন বাংলাদেশের একজন রাজনীতিবিদ ও আইনজীবী। তিনি হবিগঞ্জ-৩ আসনের সাবেক সংসদ সদস্য।
জাহির ১৯৬৩ সালের ৩ মার্চ হবিগঞ্জের রিচি গ্ৰামে জন্মগ্রহণ করেন। তার পিতার নাম আমির আলী এবং মাতার নাম ফজল নেছা।
আবু জাহির হবিগঞ্জ জেলা ছাত্রলীগের সভাপতি ছিলেন। আওয়ামী লীগের সাংগঠনিক সম্পাদক ও সাধারণ সম্পাদক হিসেবেও তিনি দায়িত্ব পালন করেছেন।
তিনি বর্তমানে হবিগঞ্জ জেলা আওয়ামী লীগের সভাপতি।
তিনি ২০০৮ সালের ২০০৮ সালের ৯ম জাতীয় সংসদ নির্বাচনে হবিগঞ্জ-৩ আসন থেকে বাংলাদেশ আওয়ামী লীগ প্রার্থী হিসেবে সংসদ সদস্য মনোনীত হন।
২০১৪ সালে দশম জাতীয় সংসদ নির্বাচনে তিনি হবিগঞ্জ-৩ আসন থেকে বাংলাদেশ আওয়ামী লীগ প্রার্থী হিসেবে প্রার্থী হিসেবে সংসদ সদস্য মনোনীত হন।
২০১৮ সালের একাদশ জাতীয় সংসদ নির্বাচনে তিনি হবিগঞ্জ-৩ আসন থেকে বাংলাদেশ আওয়ামী লীগ প্রার্থী হিসেবে প্রার্থী হিসেবে সংসদ সদস্য মনোনীত হন। এই সংসদে তিনি বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত সংসদীয় স্থায়ী কমিটির সদস্য ছিলেন।
তিনি ২০২৪ সালের দ্বাদশ জাতীয় সংসদ নির্বাচনে তিনি হবিগঞ্জ-৩ আসন থেকে বাংলাদেশ আওয়ামী লীগ প্রার্থী হিসেবে প্রার্থী হিসেবে সংসদ সদস্য মনোনীত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
আবু জাহিরের স্ত্রী আলেয়া আক্তার হবিগঞ্জজেলা মহিলা আওয়ামী লীগের সাধারণ সম্পাদক, তিনি (স্ত্রী) হবিগঞ্জে জেলা পরিষদ চেয়ারম্যান ছিলেন। এই দম্পতীর ছেলে ছেলে ইফাত জামিল হবিগঞ্জ জেলা ছাত্রলীগের সাবেক যুগ্ম সাধারণ সম্পাদক। জহিরের ভাই মো. বদরুল আলম হবিগঞ্জ জেলা যুবলীগের যুগ্ম সাধারণ সম্পাদক। আবু জাহিরের চাচাতো ভাই রিচি ইউনিয়নের সাবেক চেয়ারম্যান আবদুর রহিমের জামাতা সৈয়দ সায়েদুল হক সুমন।
মে আয়িম

মে আয়িম (৩ মে ১৯৬০, হামবুর্গ- ৯ আগস্ট ১৯৯৬, বার্লিন) সিলভিয়া এন্ডলার বা মে অপিৎজ এর ছদ্মনাম। তিনি একজন আফ্রো-জার্মান কবি, শিক্ষাবিদ এবং কর্মী। তার মা জার্মান এবং পিতা ঘানার মেডিকেল শিক্ষার্থী। তিনি ছোট থাকতেই এক জার্মান শ্বেত পরিবার তাকে দত্তক নেন। ১৯৯২ সালে তিনি ঘানায় তার পিতা ও পরিবারের সাথে পূনর্মিলনীর সুযোগ পান এবং এরপর তার আসল পারিবারিক পদবি ছদ্মনাম হিসেবে ব্যবহার শুরু করেন। 
১৯৬০ সালে হামবুর্গে একটি অবিবাহিত দম্পতির ঘরে সিলভিয়া এন্ডলারের জন্ম হয়। তার পিতা একজন ঘানার নাগরিক এবং চিকিৎসাবিজ্ঞানের শিক্ষার্থী, চেয়েছিলেন তার সন্তানহীন বোন সিলভিয়ার দেখাশোনা করুক। কিন্তু জার্মান আইন অবিবাহিত দম্পতির শিশুদের অধিকার তাদের জন্মদাতা পিতার হাতে দেয় না। তাই সিলভিয়ার মা তার দত্তকের ব্যবস্থা করেন। 
শিশু কেয়ার সেন্টারে একটা লবা সময় থাকার পর এক জার্মান দম্পতি তাকে দত্তক নেন। তারা এন্ডলারের নাম মে অপিৎজ দেন। তিনি ওয়েস্টফেলিয়াতে বড় হন এবং পরবর্তীতে তার ছেলেবেলা সুখকর ছিল না বলে জানান। তিনি তাকে দত্তক নেয়া পরিবার অনেক কঠোর ছিল এবং তাকে শাসনের উদ্দেশ্যে দৈহিক নির্যাতন চালাতো। এ ব্যাপারে তিনি তার কবিতায় লিখেছেন।  তিনি ফ্রিডেন্সকুল থেকে পাস করে মুন্সটারের শিক্ষক ট্রেনিং কলেজে জার্মান ভাষা ও সামাজিক শিক্ষায় ডিগ্রী নেন।
মে অপিৎজ জার্মান ভাষায় রগেন্সবুর্গ বিশ্ববিদ্যালয় থেকে আফ্রো-জার্মানদের সংস্কৃতি ও সামাজিক ইতিহাস এবং  সামাজিক পরিবর্তনের উপর গবেষণাপত্র রচনা করেন। এটি আফ্রো-জার্মান ইতিহাসের উপর রচিত প্রথম কোন গবেষণাপত্র। এতে মধ্য যুগ ২০শতকের শুরুর দিকের ইতিহাস ফুটে উঠেছে। ১৯৮৬ সালে প্রকাশিত একটি বইয়ের উপর তিনি এই রচনা করেন। 
১৯৯২ সালে তিনি তার জন্মদাতা পিতা আয়িম এর পদবি গ্রহণ করে সেই নামে লেখালেখি শুরু করেন। তিনি একজন শিক্ষাবিদ এবং লেখক হিসেবে বেশ কর্মঠ ছিলেন। তিনি একাধিক সম্মেলনে অংশ নেন এবং কবিতার সমগ্র- "সাদা-কালোয় নীল" প্রকাশ করেন।
কৃষ্ণাঙ্গদের ইতিহাস মাসের জন্য একটানা কাজ করার ফলে ১৯৯৬ সালে তিনি দৈহিক ও মানসিকভাবে ভেঙে পড়েন। ডাক্তাররা তার একাধিক স্কেলেরোসিস চিহ্নিত করে ঔষধ দিলেও, ধারণা করা হয় বিষন্নতায় ভোগার কারণে তিনি নিয়মিত ঔষধ গ্রহণ করতেন না। ১৯৯৬ সালের ৯ই আগস্ট বার্লিনের একটি তেরো তলা দালান থেকে লাফ দিয়ে তিনি আত্মহত্যা করেন।
আদরাস্কান জেলা

আদরাস্কান আফগানিস্তানের হেরাত প্রদেশের কেন্দ্রীয় অংশে অবস্থিত একটি জেলা। জেলাটি ভৌগোলিক অবস্থান অনুযায়ী পশ্চিমে ইরানের সীমারেখা বরারব ঘিরে রেখেছে, উত্তরে ঘরিয়ান জেলা, জিন্দা জান জেলা, গুজারা জেলা, পশতুন জার্গুন জেলা এবং ওবে জেলা, পূর্বে ফারসি জেলা এবং দক্ষিণে শিন্দাদ জেলা রয়েছে।
২০১২ সালের আদমশুমারীর আনুমানিক হিসাব অনুযায়ী এখানকার জনসংখ্যা ছিল প্রায় ৫২,২০০ এর মত। হেরাত প্রদেশের অন্যান্য জেলার তুলনায় এটি অনেক বড় জেলা; যার পূর্বের অংশের তুলনায় পশ্চিমাঞ্চলে অনেক বেশি জনবহুল। আদরাস্কান নদী পূর্ব থেকে দক্ষিণে আদরাস্কান দিয়ে প্রবাহিত হয়ে থাকে। হেরাত থেকে কান্দাহারের প্রধান রাস্তায় জেলাটির কেন্দ্রের মধ্য দিয়ে উত্তর-দক্ষিণ দিকের দিক দিয়ে প্রবাহিত হয়ে থাকে। এখানকার প্রাচীন শহর বলতে আদরাস্কান বেশ সুপরিচিত।
চিশতি শরীফ জেলা

চিশতি শরীফ জেলা আফগানিস্তানের হেরাত প্রদেশের পূর্বমুখী অবস্থান করা একটি অন্যতম জেলা। জেলাটি হরি নদী বরাবর অবস্থান করছে এবং উত্তরে উপনদীগুলির মধ্যে একটি। এটির পশ্চিমে ওবে জেলা বরাবর সীমানা, উত্তরে বাঘিজ প্রদেশ এবং পূর্ব ও দক্ষিণে ঘোর প্রদেশ। ২০১২ সালের আদমশুমারীর আনুমানিক হিসাব অনুযায়ী জেলাটিতে জনসংখ্যা ছিল প্রায় ২৩,১০০ জন। জেলাটির প্রশাসনিক কেন্দ্র হচ্ছে চিশতি শরীফ গ্রাম।
জেলাটিতে প্রায় ১৭০ কিলোমিটার এর মত কাঁচা রাস্তা রয়েছে।
মো. আব্দুল মজিদ

মো. আব্দুল মজিদ বাংলাদেশের একজন কৃষি গবেষক। তিনি চাল নিয়ে গবেষণা করেছেন। বাংলাদেশে খাদ্য সুরক্ষায় বিশেষ অবদানের জন্য ২০১৮ সালের স্বাধীনতা পুরস্কারের খাদ্য নিরাপত্তা ক্ষেত্রে পদক পান। 
আব্দুল মজিদ ধান গবেষণায় কাজ করেছেন এবং উত্তরবঙ্গের দুর্ভিক্ষের মতো মঙ্গার প্রভাব হ্রাস করার কাজে কৃতিত্ব অর্জন করেছেন।
খাদ্য সুরক্ষায় বিশেষ অবদানের জন্য ২০১৮ সালের দেশের "সর্বোচ্চ বেসামরিক পুরস্কার" স্বাধীনতা পুরস্কারের খাদ্য নিরাপত্তা ক্ষেত্রে মো. আব্দুল মজিদকে স্বাধীনতা পুরস্কারপ্রদান করা হয়।
ফারসি জেলা

ফারসি জেলা () আফগানিস্তানের হেরাত প্রদেশের পশ্চিমে অবস্থিত একটি জেলা। ভৌগোলিক অবস্থান অনুযায়ী জেলাটি উত্তরে ওবে জেলা সীমানা ঘিরে রেখেছে, পশ্চিমে আদরাস্কান জেলা, দক্ষিণে শিনদান্দ জেলা, ঘোর প্রদেশ দক্ষিণ ও পূর্বে অবস্থান করছে। ২০১২ সালের আদমশুমারীর আনুমানিক হিসাব অনুযায়ী জেলাটিতে জনসংখ্যা ছিল প্রায় ২৯,৮০০ জন এর মত। জেলাটির কেন্দ্রীয় শহর হচ্ছে ফারসি গ্রাম।
জেলাটিতে প্রায় ১৩০ কিলোমিটার অাঁকা সড়ক রয়েছে, যেটি সকল ঋতুতে ১৯.৬% হারে প্রবেশ করে থাকে।
হুবার্ট ডগার্ট

জর্জ হুবার্ট গ্রাহাম ডগার্ট (; জন্ম: ১৮ জুলাই, ১৯২৫ - মৃত্যু: ১৬ ফেব্রুয়ারি, ২০১৮) লন্ডনের আর্লস কোর্টে জন্মগ্রহণকারী প্রথিতযশা ইংরেজ ক্রিকেটার, ক্রীড়া প্রশাসক ও বিদ্যালয়ের শিক্ষক ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে সাসেক্সের পক্ষাবলম্বন করে খেলেছেন। কেমব্রিজ বিশ্ববিদ্যালয়ের পক্ষেও খেলেছেন তিনি। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ-ব্রেক বোলিংয়ে পারদর্শীতা দেখিয়েছেন হুবার্ট ডগার্ট।
লন্ডনের আর্লস কোর্টে এক ক্রীড়ানুরাগী পরিবারে হুবার্ট ডগার্টের জন্ম। গ্রাহাম ডগার্ট নামীয় ক্রীড়াবিদের জ্যেষ্ঠ সন্তান তিনি। উইনচেস্টার কলেজে পড়াশোনা করেছেন তিনি। বিদ্যালয়ে অধ্যয়নকালীন ক্রিকেট ও ফুটবলে প্রথম একাদশের অধিনায়কের দায়িত্ব পালন করেন। বিদ্যালয় ছেড়ে আসার পর কোল্ডস্ট্রিম গার্ডসের কমিশন্ড লাভ করেন। এরপর কেমব্রিজ বিশ্ববিদ্যালয়ের অধীন কিংস কলেজে ভর্তি হন। সেখান থেকে স্নাতকোত্তর ডিগ্রি লাভ করেন।
ক্রিকেট, ফুটবল, র‌্যাকেট, স্কোয়াশ ও রাগবি ফাইভ - এ পাঁচটি ভিন্ন ক্রীড়ায় কেমব্রিজ ব্লু লাভ করেন তিনি। তন্মধ্যে, চারটিতে অধিনায়কত্ব করেন। সফলতম শৌখিন ক্রিকেটার হিসেবে কেমব্রিজ বিশ্ববিদ্যালয় ও সাসেক্সের পক্ষে খেলেছিলেন। ১৯৫৪ সালে সাসেক্সের অধিনায়কের দায়িত্বে ছিলেন হুবার্ট ডগার্ট। ১৯৪৮ সালে কেমব্রিজ বিশ্ববিদ্যালয়ের পক্ষে অভিষেক ঘটে তার। অভিষেক খেলাতেই ল্যাঙ্কাশায়ারের বিপক্ষে অপরাজিত ২১৫ রান তুলেন। অদ্যাবধি তার এ সংগ্রহটি ইংরেজ ক্রিকেটে অভিষিক্ত হওয়া খেলোয়াড়দের মধ্যে সর্বোচ্চ হিসেবে স্বীকৃত।
সমগ্র খেলোয়াড়ী জীবনে দুইটি মাত্র টেস্ট খেলায় অংশগ্রহণ করার সুযোগ পান। ওল্ড ট্রাফোর্ড ও লর্ডসে অনুষ্ঠিত উভয় টেস্টগুলো সফরকারী ওয়েস্ট ইন্ডিজ দলের বিপক্ষে খেলেছিলেন। ৮ জুন, ১৯৫০ তারিখে ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে হুবার্ট ডগার্টের।
শিক্ষকতা পেশায় দায়বদ্ধতার কারণে ১৯৫৪ সালে একবারই পূর্ণাঙ্গ গ্রীষ্মকালে খেলার সুযোগ পেয়েছিলেন।
অবসর পরবর্তীকালে ক্রীড়া প্রশাসনে অনেক ধরনের দায়িত্ব পালন করেছেন। তন্মধ্যে, ১৯৮১ থেকে ১৯৮২ সাল পর্যন্ত মেরিলেবোন ক্রিকেট ক্লাবের সভাপতির দায়িত্ব পালন করেন। একই সময়ে ক্রিকেট কাউন্সিলেরও দায়িত্বে ছিলেন। এছাড়াও, ১৯৬৫ থেকে ২০০০ সাল পর্যন্ত ইংরেজ বিদ্যালয় ক্রিকেট সংস্থা, ১৯৮৩ থেকে ১৯৮৮ পর্যন্ত ক্রিকেট সোসাইটির দায়িত্ব ছিলেন। ১৯৮১ থেকে ১৯৮২ সাল পর্যন্ত আন্তর্জাতিক ক্রিকেট কাউন্সিল ও ১৯৯৩ থেকে ২০০৩ সাল পর্যন্ত আরুন্ডেল ফ্রেন্ডস ক্যাসল ক্রিকেট ক্লাবেরও সভাপতিত্ব করেন।
১৯৫০ থেকে ১৯৭২ সময়কালে উইনচেস্টার কলেজে শিক্ষকতা করেন। এরপর ১৯৭২ থেকে ১৯৮৫ সাল পর্যন্ত ব্রুটনের কিংস স্কুলে প্রধানশিক্ষকের দায়িত্ব পালন করেন। ব্যক্তিগত জীবনে বিবাহিত ডগার্ট সুসান নাম্নী এক রমণীর পাণিগ্রহণ করেন। তাদের সংসারে এক পুত্র ও দুই কন্যা রয়েছে।
১৬ ফেব্রুয়ারি, ২০১৮ তারিখে ৯২ বছর বয়সে পশ্চিম সাসেক্সের চিচেস্টার এলাকায় তার দেহাবসান ঘটে।
ভূপতি ভূষণ চৌধুরী

ভূপতি ভূষণ চৌধুরী (মানিক চৌধুরী) (জন্ম: ১৬ ডিসেম্বর ১৯৩০ - মৃত্যু: ৩০ জুন, ১৯৮০) বাংলাদেশের রাজনীতিবিদ ও মুক্তিযোদ্ধা। তিনি আগরতলা ষড়যন্ত্র মামলার আসামী ছিলেন। স্বাধীনতা ও মুক্তিযুদ্ধে বিশেষ অবদানের জন্য ২০১৮ সালে তিনি স্বাধীনতা পদক পান। 
ভূপতি ভূষণ চৌধুরীর জন্ম ১৯৩০ সালের ১৬ ডিসেম্বর চট্টগ্রামের পটিয়া উপজেলার হাবিলাসদ্বীপ গ্রামে। তার বাবার নাম ধীরেন্দ্র লাল চৌধুরী এবং মায়ের নাম যশোদা বালা চৌধুরী। শহরের পৈতৃক বাড়িতে তার কেটেছে বাল্য ও শৈশবের দিনগুলি।
মিউনিসিপ্যাল স্কুল থেকে ইংরেজিতে লেটার নিয়ে প্রথম বিভাগে পাস করে কলকাতা যান পড়াশোনা করতে। বঙ্গবাসী কলেজে অধ্যয়নরত অবস্থায় রাজনীতিতে হাতেখড়ি, যোগ দেন ব্রিটিশবিরোধী আন্দোলনে। আই এ পাস করেন প্রথম বিভাগে। 
১৯৪৭ সালে দেশভাগের কিছুদিন পরে ভূপতি ভূষণ চৌধুরী মওলানা ভাসানীর ঘনিষ্ঠ সান্নিধ্যে আসেন এবং মুসলিম লীগ বিরোধী অসাম্প্রদায়িক রাজনীতিতে যোগ দেন। আওয়ামী লীগের প্রতিষ্ঠাকাল থেকে তিনি এ সংগঠনের সাথে জড়িত হয়ে পড়েন এবং চট্টগ্রামের এম এ আজিজ ও জহুর আহমদ চৌধুরীর সাথে চট্টগ্রামে সংগঠন গড়ে তোলার কাজে যুক্ত হন। ১৯৫৪ সালের যুক্তফ্রন্ট নির্বাচনে তিনি গুরুত্বপূর্ণ ভূমিকা পালন করেন এবং সেই সূত্রে অবিভক্ত বাংলার প্রধানমন্ত্রী হোসেন শহীদ সোহরাওয়ার্দীর সংস্পর্শে আসেন। এ সময়ই বঙ্গবন্ধু শেখ মুজিবুর রহমানের সাথে তার পরিচয় এবং ক্রমান্বয়ে বঙ্গবন্ধুর অত্যন্ত ঘনিষ্ঠজন ও আস্থাভাজন হয়ে উঠেন তিনি। তাকে চট্টগ্রাম জেলা আওয়ামী লীগ কার্যকারি কমিটিতে অর্থ সম্পাদক নির্বাচিত করা হয়। ৬২’র আন্দোলন সহ বিভিন্ন গণতান্ত্রিক প্রগতিশীল আন্দোলন, বিশেষ করে ছয় দফা আন্দোলনে তার ভূমিকার জন্যে তিনি চট্টগ্রামের রাজনীতিতে অন্যতম মুখ্য ব্যক্তিত্বে পরিণত হন। ১৯৬৬ সালের ২০ মে রাতে পাকিস্তান প্রতিরক্ষা আইনে ভূপতি ভূষণ চৌধুরীকে গ্রেফতার করা হয় এবং তথাকথিত আগরতলা ষড়যন্ত্র মামলায় জড়িত করে তার বিরুদ্ধে দেশদ্রোহিতার অভিযোগ আনা হয়। কারাগারে তার ওপর অমানুষিক নির্যাতন চালানো হয়। ৬৯’র গণঅভ্যুত্থানে তিনি মুক্তি পান কিন্তু কয়েক মাসের মধ্যে ইয়াহিয়ার সামরিক জান্তা তাকে আবার গ্রেফতার করে। ১৯৭০’র শেষ দিকে জেল থেকে ছাড়া পেয়ে তিনি স্বাধীনতা সংগ্রামে ঝাঁপিয়ে পড়েন এবং মুক্তিযুদ্ধ সংগঠিত করার কাজে বিশেষ ভূমিকা পালন করেন। ১৯৭৫ সালের ১৫ আগস্ট বঙ্গবন্ধু শেখ মুজিবুর রহমান হত্যার এক সপ্তাহ পর মুজিবনগর সরকারের প্রধানমন্ত্রী তাজউদ্দিন আহমদ সহ তাকে আবারো ঢাকা থেকে গ্রেফতার করে তার বিরুদ্ধে একটি মিথ্যে মামলা দায়ের করা হয় এবং সামরিক আইনের আওতায় সাজা দেওয়া হয়। ১৯৭৫ আগস্ট থেকে ১৯৮০ সাল পর্যন্ত পাঁচ বছর তিনি জেলে বন্দি জীবন-যাপন করেন। বন্দি থাকা অবস্থায় তৎকালীন সামরিক শাসক জিয়াউর রহমান তাকে নানা প্রলোভন দেখিয়ে তার দলে যোগদানের প্রস্তাব দেন। কিন্তু সমস্ত প্রস্তাব তিনি প্রত্যাখ্যান করেন।
গুলরান জেলা

গুলরান জেলা আফগানিস্তানের হেরাত প্রদেশের উত্তর-পশ্চিম অঞ্চলে অবস্থিত একটি অন্যতম জেলা। ভৌগোলিক অবস্থান অনুযায়ী জেলাটির পশ্চিমে ইরানের সীমান্ত, উত্তরে তুর্কমেনিস্তান, পূর্বে কুশক জেলা এবং দক্ষিণে জিন্দা জান জেলা ও কোহশান জেলা রয়েছে। ২০১২ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৯১,৫০০ জন এর মত। জেলার কেন্দ্রীয় শহর হ্চ্ছে গুলরান গ্রাম। জেলাটিতে অন্যান্য জেলার তুলনায় কোন পর্বতশৃঙ্গ নেই বললেই চলে।